《和崔会稽咏王兵曹厅前涌泉势城中字》
唐代·包融

茂德来徵应，流泉入咏歌。含灵符上善，作字表中和。

有草恒垂露，无风欲偃波。为看人共水，清白定谁多。

作者简介：唐诗人，开元初，与贺知章、张旭、张若虚皆有名，号吴中四士。张九龄引为怀州司马，迁集贤直学士、大理司直。子何、佶，世称二包，各有集。融诗今存八首。